open-index/open-wikipedia-markdown huggingface dataset:
Mehmet Scholl

**Mehmet Tobias Scholl** (født **Mehmet Yüksel** 16. oktober 1970) er en tysk tidligere fotballspiller og fotballtrener.

Han la opp etter sesongen 2006-07. Scholl spilte det meste av karrieren som offensiv midtbanespiller for FC Bayern München. I løpet av karrieren vant han UEFA-cupen (1996), EM 1996, Mesterligaen (2001), samt åtte tyske mesterskap (samtlige med Bayern München).

Han har tysk mor og tyrkisk far. Hans sønn Lucas-Julian Scholl spiller for FC Bayern München II.

## Karriere
Scholl spilte for Karlsruher SC (fra 1982 til 1992) før han gikk til Bayern München i juli 1992, der han ble resten av karrieren.

Scholl spilte 36 kamper for  mellom 1995 og 2002, og scoret åtte mål. Scholl var plaget av skader gjennom karrieren, noe som forhindret ham fra å få en fast plass på landslaget.

## Referanser


## Eksterne lenker
*
Tyrkias Grand Prix 2005

**Tyrkias Grand Prix 2005** var et Formel 1-løp arrangert 19. august – 21. august 2005 på Istanbul Racing Circuit i Tyrkia. Det var det fjortende løpet i Formel 1-sesongen 2005. Det var første gang Tyrkias Grand Prix ble arrangert.

## Klassifisering
### Kvalifisering

### Løpet

## Eksterne lenker
*
Tollboden

**Tollboden** kan vise til:

*Tollboden (Moss)
*Tollboden (Oslo)
*Tollboden (Bergen)
*Tollboden (Stavanger)
*Tollboden i Skien
*Gamle Tollbod, Stavanger
*Den gamle Toldboden, Arendal
*Tollboden (Brekkestø)
*Tollboden (Lillesand)
*Tollboden (Kristiansand)
Mao Zedongs mausoleum

**Mao Zedongs mausoleum** (forenklet kinesisk: 毛主席纪念堂; pinyin: *Máo Zhǔxí Jìniàntáng* – «Formann Maos minnehall») er mausoleet til Folkerepublikken Kinas første leder (1949–1976) formann Mao Zedong. Det ligger sentralt i hovedstaden Beijing, på Den himmelske freds plass. 

Mao døde i september 1976, og byggingen av mausoleet begynte samme år og stod ferdig etter en byggeperiode på ti måneder. Inngangen er nordvendt, noe som i kinesisk *[[feng shui]]*-tenkning er helt feil. Et slikt «overtroisk» hensyn ble imidlertid ikke tillagt særlig vekt av det kinesiske kommunistparti. 

I 1983 ble mausoleet gjenåpnet etter at det var inkorporert mer materiale i dets museale del. Det inneholdt nå memorabilia etter ikke bare Mao selv, men også etter kommunistlederne Zhou Enlai, Zhu De og Liu Shaoqi. 

Maos balsamerte etterlevninger var fremdeles på plass. Egentlig hadde han fremsatt ønsket om å bli kremert, men ønsket ble tilsidesatt.
Edward Lloyd

**Edward Lloyd** (født ca. 1648, død 1713) drev Lloyd's kaffehus i London som ble møtested for handelsfolk og skipseiere. *Chambers Biographical Dictionary*, 1990 5th ED. Pub Chambers UK (Edinburgh) oppgir Edward Lloyds dødsdato til 'd.c.1730' i tillegg til at han drev et kaffehus i Lombard Street, London fra 1688 til 1726. Londons forening av meglere ble kjent (til i våre dager) som Lloyd's, fra deres sedvanlige sammenkomster der. 

Lloyd's Coffee House var forløper til Lloyd's of London, Lloyd's Register, og Lloyd's List. Det er ingen forbindelse til Lloyds Bank.

## Referanser
CLIMIT-programmet

**CLIMIT-programmet** er det norske nasjonale programmet for forskning, utvikling og demonstrasjon av teknologi for fangst, håndtering og disponering av CO<sub>2</sub> i forbindelse med gassbasert energiproduksjon fra fossile brensler. Programmet administreres av Gassnova i samarbeid med Norges forskningsråd. Gjennom CLIMIT yter Gassnova tilskudd til prosjekter som omfatter kunnskaper og løsninger for: 

*Prosesser for kraftproduksjon fra naturgass med CO<sub>2</sub>-håndtering.
*Teknologi for CO2-fangst i forbindelse med kraftproduksjon.
*Kompresjon og transport av CO2. 
*Langsiktig fjerning av CO2 fra atmosfæren i form av enten injeksjon i geologiske formasjoner eller andre bruksområder. 
*Sammenhengen av teknologier i en verdikjede for å sikre realisering av gasskraftverk i Norge med CO2-håndtering.

## Eksterne lenker
* CLIMIT-programmet 
* Gassnova – CO2-håndtering i Norge 
* CO<sub>2</sub>-håndtering
Ørjan Drange

**Ørjan Drange** (født 11. juni 1978) er en norsk forfatter fra Sand i Rogaland, nå bosatt i Bergen.

Drange er utdannet ved skrivekunstlinjen ved Nansenskolen og har også studert bl.a. Litteraturvitenskap ved Universitetet i Bergen.

Hans hittil eneste bok, science fiction/fantasy-romanen *Under Steinbølgene* ble utgitt på Samlaget i 2003

## Bibliografi
* *Under steinbølgene*, roman, Samlaget (2003) 

## Referanser


## Kilder
* Presentasjon av Ørjan Drange i Forfatterkatalogen på Forfattersentrums nettsider
The Jessica Fletchers

**The Jessica Fletchers** er et norsk band fra Drammen etablert i 1997. Bandet spiller psykedelisk pop/rock med røtter i 60-tallet og har gitt ut totalt fire album. 

I 1998 ga de ut det selvfinansierte debutalbumet *I Can Shoot You From Here*. Etter utgivelsen fikk bandet kontrakt med det norske platemerket Perfect Pop Records og ga siden ut to EP-er. Bandet var de et av vinnerbandene under Zoom 2001 og ble sendt på den påfølgende Zoom-turneen i Norge, England og Popkomm-festivalen i Tyskland våren 2002. I 2003 kom bandets andre album *What Happened To The?* og bandet fikk også kontrakt med den amerikanske labelen Rainbow Quartz som ga ut albumet i Europa, USA og Canada. Bandet har siden gitt ut albumene *Less sophistication* (2005) og *You Spider* (2007) og har turnert store deler av Europa og USA. Bandet er også knyttet til Steven Van Zandts plateselskap Wicked Cool Records.  

Bandets navn er hentet fra den fiktive krimforfatteren og etterforskeren Jessica Fletcher fra krimserien med samme navn.

## Diskografi
### Album
* *[[I Can Shoot You From Here]]* (1998)
* *[[What Happened to the?]]* (Perfect Pop, 2003)
* *[[Less Sophistication]]* (Perfect Pop/Tuba, 2005)
* *[[You Spider]]* (Perfect Pop/Tuba, 2007)

### EP-er
* *Sorry About the Noise* (Perfect Pop Records, 2000)
* *(Come On) It's Only Nine EP* (Perfect Pop Records, 2002)

### Singler
* «Bloody Seventies Love» (2004)
* «Summer Holiday & Me» (2005)

## Medlemmer
* : vokal, gitar (1997-)
* : gitar (1997-)
* : bass (1997-)
* : trommer (2000-)
* : keyboard (2003-)

### Tidligere medlemmer
* Bjørn Rune Lie: trommer (1997–2000)
* : keyboard (1997–2002)
* Ivar Christian Johansen: keyboard (2002–2003)

## Referanser


## Eksterne lenker
* 
*  Biografi fra Norsk pop- og rockleksikon
Marquee Club

**Marquee Club** var en musikk-klubb i London, England.

Da den åpnet i 1958 på 165 Oxford Street var det primært jazz som ble spilt der. The Rolling Stones holdt sin aller første konsert der 12. juli 1962.

## 1960-årene
I 1964 flyttet Marquee til den mest kjente plassen, 90 Wardour Street, hvor de aller fleste større rockeband i England spilte de neste 25 åra. Band som The Moody Blues, The Who, Yes, David Bowie, Jethro Tull, Jimi Hendrix og Pink Floyd spilte der i 1960-årene.

## 1970-årene
The Rolling Stones gjorde et nytt show der 26. mars 1971 etter åtte år for å filme en TV-spesial. Selv om det aldri var en punk-klubb så opptrådte flere punkband der på slutten av 1970-årene og begynnelsen av 1980-årene; Sex Pistols, The Boys, Eddie and the Hot Rods, The Stranglers, Generation X, London, The Police, The Sinceros, Buzzcocks, The Jam, Joy Division og The Cure opptrådte alle på scenen på Marquee.

## 1980-årene
I 1980-årene var Marquee en viktig arena for New Wave of British Heavy Metal (NWOBHM). NWOBHM band som  Angelwitch, Diamond Head, Witchfynde and Praying Mantis var faste der, og Iron Maiden ble filmet der for dokumentaren «20th Century Box». De spilte også inn konsertalbumet *[[Live!! +one]]* der i 1980.

Marquee var også en viktig arena for progressiv rock sjangeren tidlig i 1980-årene. Det var her et usignert Marillion begynte å bygge seg opp sin fanbase med utsolgte konserter. Andre progrockband, som Pendragon, Solstice, Twelfth Night, IQ, Haze, Cardiacs og Liaison, spilte også på klubben. 

## Hemmelige konserter
Den historiske klubben har ofte gjort at større artister har hatt hemmelige opptredener, gjerne under falske navn. Artister som  Marillion (under navnet *Skyline Drifters* og *Lufthanser Air Terminal*), Prince, Genesis, Iron Maiden, Metallica og Mötley Crüe har alle hatt slike konserter.

## Nyere utvikling
I 1988 ble lokalene solgt og klubben flyttet til større lokaler på 105 Charing Cross Road. Det amerikanske progressiv metal bandet Dream Theater spilte inn sitt første konsertalbum, *[[Live at the Marquee]]*, på dette stedet. Lokalene ble solgt og klubben stengt i 1996. 

I 2002 ble klubben igjen åpnet, denne gangen i Islington, men den ble stengt igjen allerede i 2003. Navnet ble igjen brukt på en ny klubb på 1&nbsp;Leicester Square midt i Londons turistdistrikt i 2004, men den ble stengt etter mindre enn 18 måneder. I 2007 ble det gjort et nytt forsøk på å åpne klubben, denne gang i Upper Saint Martins Lane in Covent Garden, men den stengte igjen 10. februar 2008.

## Referanser


## Eksterne lenker
*
Malaysias Grand Prix 2004

**Malaysias Grand Prix 2004** var et Formel 1-løp arrangert 19. – 21. mars 2004 på Sepang International Circuit i Malaysia. Det var det andre løpet i Formel 1-sesongen 2004.

## Klassifisering
### Løpet

## Eksterne lenker
*
Konvention om sosial trygghet

**Nordisk konvensjon om sosial trygghet** er en nordisk avtale mellom regjeringene i Danmark, Finland, Island, Norge og Sverige som for statsborgere i disse landene regulerer anvendelsen av trygd når ansatte, enkeltpersonforetak eller deres familiemedlemmer flytter innenfor fellesskapet, inkludert personer som flytter mellom de nordiske landene.

Konvensjonen trådte i kraft den 1. september 2004 og erstattet en tidigere avtale fra 1981 om trygd om fra 1985 om arbeidsledighetstrygd.
Topozero

**Topozero** (russisk: Топозеро, finsk: *Tuoppajärvi*) er en innsjø i republikken Karelia i Russland. Den har et areal på 986&nbsp;km², og er 75,3 kilometer lang og opptil 30,3 kilometer bred. Største dybde er rundt 50 meter. Det er over 100 øyer i Topozero. Innsjøen brukes til fiske og tømmerfløting.

## Referanser


## Eksterne lenker
*
Irina Korzjanenko

**Irina Nikolajevna Korzjanenko** (russisk Ирина Николаевна Коржаненко, født 16. mai 1974 i Azov) er en tidligere russisk kulestøter. 

Hun slo igjennom i 1997 med en bronsemedalje i VM innendørs. I de følgende årene, ble hun europeisk mester både innendørs og utendørs, samt verdensmester innendørs. Under OL i 2004, tok hun opprinnelig gullmedaljen, men testet positivt på stanozolol. Senere ble hun utestengt på livstid av IAAF. Irina nektet å returnere medaljen, hun hevdet å ikke ha brukt stanozolol, og kritiserte det russiske forbundet for ikke å ha gjort noe for å hjelpe henne.

## Referanser


## Eksterne lenker
*
Minnehallen

**Minnehallen** er en bygning og et minnesmerke utenfor Stavern i Larvik kommune i Vestfold fylke. Etter to års byggearbeider ble den innviet av kong Haakon VII 1. august 1926. Den er Norges nasjonale monument over sjøfolk (krigsseilere) som falt under første verdenskrig. Etterhvert ble også falne krigsseilere fra andre verdenskrig inkludert.

## Historikk

## Referanser


## Eksterne lenker
* Minnehallens nettsted med søkbar database
*
Moto Guzzi

**Moto Guzzi** er en italiensk produsent av motorsykler som har vært i drift siden 1921. Prototypen til "Normale" fra 1921 hadde en liggende ensylindret motor på 500 ccm. Motor og girkasse var en smørekrets, og det var doble ventiler. dette var enestående på den tiden. Den liggende ensylindra motoren med åpent svinghjul var i produksjon i forskjellige varianter helt fram til 1970-tallet. Fabrikken ligger i den lille byen Mandello del Lario på østsiden av Comosjøen. De har opp gjennom årene hatt et stort spekter av modeller for både sivilt bruk og til bruk i politi og forsvar. Moto Guzzi dukket først opp i Norge på slutten av 1960-tallet. Merket har sin egen merkeklubb, Norsk Moto Guzzi klubb, som ble dannet i 1983.

Sin storhetstid i motorsport hadde de på 1950-tallet. Da produserte Moto Guzzi blant annet en Grand Prix-sykkel som hadde en firetakts V8-motor med slagvolum 500 cm3.

I dag er det tunge motorsykler med tosylindret V-motor på tvers i rammen som produseres. Selv om det er et lite merke, har det en trofast tilhengerskare. Det finnes merkeklubber over hele verden, både lokale og nasjonale.

## Referanser


## Eksterne lenker
*  Besøkt 4. mars 2015
* Moto Guzzi 850 Le Mans
Tor Bjerkmann

**Tor Bjerkmann** (1939–1999) var en norsk forlagsmann, forfatter og oversetter. Han var grunnlegger av tidsskriftet Pax i 1964, senere Pax forlag. Tor Bjerkmann ledet Pax forlag 1964–72. Han var direktør for Universitetsforlaget 1978–86. Tor Bjerkmann var utdannet bibliotekar.

## Bibliografi
* *Staten og litteraturen* &ndash; sakprosa (1966) sammen med Hans Fredrik Dahl
* *Ingen skal tenke for meg : med Pax fra atomprotestbevegelsen til Folkebevegelsen 1957-1972* &ndash; sakprosa (1994)
## Referanser

## Eksterne lenker
* Oppføringer i BIBSYS for Tor Bjerkmann
Glacisgata

**Glacisgata** finnes flere steder:

* Glacisgata (Oslo), en gate i Oslo sentrum som går fra Kirkegata på sørsiden av Grev Wedels plass til Revierkaia.
* Glacisgaten (Fredrikstad)
Bobo-Dioulasso

**Bobo-Dioulasso** er en by i Burkina Faso. Byen ligger sørøst i landet i regionen Hauts-Bassins og er hovedstaden i provinsen Houet. Bobo-Dioulasso er den nest største byen i Burkina Faso, etter hovedstaden Ouagadougou. I 2012 hadde byen  innbyggere, opp fra  i 2006.

De viktigste næringsveiene er bomullsindustri, metallindustri og næringsmiddelindustri. Byen er også et viktig handelssenter og der finnes det et blant annet et museum, en dyrehage og et pottemarked. Det finnes også en moské som ble bygget i 1880.

Bobo-Dioulasso ble grunnlagt på 1600-tallet. Det opprinnelige navnet var Sya. I 1897 ble byen erobret av franskmennene.

## Referanser
Jane Throndsen

**Jane Throndsen Ringheim** (født 1969) er direktør for Fotografiskas avdeling i Oslo. Hun har tidligere arbeidet som journalist og medieleder. 

Throndsen arbeidet fra 1996 i henholdsvis Dagbladet og VG som journalist og redaktør, og fra 1998 med spesielt ansvar for magasin. I 2014 ble hun kåret til Årets Kvinnelige Medieleder av Medienettverket for arbeidet med VG Helg.  

Throndsen ble fra 2015 ansvarlig for å lede utviklingen av brukerbetaling i VG. Fra 2023 hadde hun ulike lederstillinger i Schibsted med ansvar for kommunikasjon og branding.  

## Bibliografi
* *Løvetannbarn - De klarte seg, mot alle odds*, Cappelen (1997) 

## Referanser

*
Kronprinsens gate

**Kronprinsens gate** finnes flere steder:

* Kronprinsens gate (Oslo)
* Kronprinsens gate (Kristiansand)
* Kronprinsens gate (Fredrikstad)
* Kronprinsens gate (Moss)
* Kronprinsens gate (Askim)
* Kronprinsens gate (Sør-Varanger) – Kirkenes
Disney Interactive Studios

**Disney Interactive Studios, Inc.** (opprinnelig **Walt Disney Computer Software**, senere **Disney Interactive** og **Buena Vista Games, Inc.**) er et selskap eid av The Walt Disney Company som produserer og distribuerer videospill. Selskapet ble grunnlagt i 1988 som et datterselskap av Walt Disney Consumer Products.

## Referanser


## Eksterne lenker
*
Falsk flying fox

**Falsk flying fox** er en art i gruppen *[[Garra]]*.
Det er en fisk som lever i ferskvann.
Den finnes i Mekong, Chao Phraya og på Malayahalvøya.
Den forveksles lett med flying fox, derav navnet. Falsk flying fox blir ca. 15 cm lang.

## Eksterne lenker
* 
*  Falsk flying fox - Akvaforum
*
Nylandsveien

**Nylandsveien** finnes flere steder:

* Nylandsveien (Oslo)
* Nylandsveien (Bergen)
* Nylandsveien (Sarpsborg) – Hafslundsøy
* Nylandsvegen (Rælingen) – Fjerdingby
* Nylandsvegen (Gjerdrum)
* Nylandsvegen (Haugesund)
* Nylandsvegen (Nes) – Auli
Iranocichla hormuzensis

***Iranocichla hormuzensis*** er den eneste arten i gruppen ***Iranocichla***.
Det er en munnrugende ciklide.
Den finnes ved Hormuzstredet i sørlige Iran, og er en av de veldig få ciklidene som lever i Asia

## Eksterne lenker
* 
* 
*
Alfheim

**Alfheim** og **Alvheim** (norrønt: *Álfheimar*) har flere betydninger, særlig som stedsnavn brukes de tildels om hverandre for samme sted. Innen norrøn mytologi var det bolig for guden Frøy. Ifølge Den yngre Edda var det navnet på boligen for de gode lysalvene, mens motsatsen, svartalvene fantes i Svartalvheim. Alvheim var også et norrønt smårike mellom elvene Glomma og Göta älv.

## Steder og strøk
* Alfheim (Tromsø), bydel i Tromsø, med Alfheimvegen som gjennomgangsåre. Blant kjente byggverk i bydelen er Alfheim stadion som er hjemmebane for fotballaget Tromsø IL og Alfheim svømmehall, et badeanlegg tegnet av arkitekt Jan Inge Hovig.
* Alfheim (Trondheim) finnes to steder i Trondheim, på Singsaker og på Stavset
* Alfheim (Sunndal), kulturminne i Sunndal
* Alvheim er en grunnkrets i Asker kommune
* Alvheim er en grunnkrets i Steinkjer kommune
* Alvheim er en grunnkrets i Øygarden kommune

## Personer
* John Alvheim, norsk politiker fra Fremskrittspartiet
* Herleiv Alvheim, tidligere redaktør for Svalbardposten

## Annet
* *[[Alvheim (biografi)]]*, biografi om Jon Alvheim
* Alvheimfeltet, norsk oljefelt i nordlig del av Nordsjøen
* Alvheim (russisk band), russisk black metal-band 
* Alvheim (norsk band), norsk black metal-band og forløper til bandet 1349
* Alvheim & Eide forlag, norsk forlag
Chaetobranchus

* *[[Chaetobranchus flavescens]]*
* *[[Chaetobranchus semifasciatus]]*

***Chaetobranchus*** er en gruppe ciklider.
De er fisk som lever i tropisk ferskvann og blir noe over 20 cm lange.
De er plankton- og planteetere.

## Eksterne lenker
* 
* 
*
Teleocichla

* *[[Teleocichla centisquama]]*
* *[[Teleocichla centrarchus]]*
* *[[Teleocichla cinderella]]*
* *[[Teleocichla gephyrogramma]]*
* *[[Teleocichla monogramma]]*
* *[[Teleocichla prionogenys]]*
* *[[Teleocichla proselytus]]*

***Teleocichla*** er en gruppe ciklider.
Det er små fisk som lever i ferskvann i Amazonasbekkenet i Sør-Amerika.
Alle artene lever i hurtigstrømmende vann og har en avlang kroppsform.

## Eksterne lenker
*
Kommuneforlaget

**Kommuneforlaget AS (KF)** leverer elektronisk baserte innholds- og kunnskapstjenester for kommunal og fylkeskommunal sektor, men utgir også faglitteratur blant annet innen organisasjon og ledelse, helse og sosial og oppvekst og utdanning. KF arbeider tett med kommunene i utviklingen av nye produkter, kvalitetssikring og oppdatering av eksisterende produkter.

Forretningsideen er å vedlikeholde, kvalitetssikre og gjøre tilgjengelig den informasjon og kunnskap som er grunnleggende felles for alle kommuner. KF kombinerer innholdskompetanse med teknologi, og målet er å være kommunenes samarbeids- og fornyingspartner.  
KF er heleid av KS og har rundt 30 ansatte (2026).

## Historie
Kommuneforlaget endret navn fra Kommunalforlaget til Kommuneforlaget i 1986, da forlaget undergikk en stor omlegging under ledelse av Trygve G. Nordby i retning en mer uavhengig og profesjonell forlagsdrift. I 1992 kjøpte Universitetsforlaget seg inn i Kommuneforlaget med 34,3%. Denne eierandelen ble så overtatt av Gyldendal i 1999 og solgt tilbake til KS i 2004. På 2000-tallet tok Kommuneforlaget skrittet inn i den digitale verdenen. I dag leverer de i hovedsak digitale løsninger og tjenester, i tillegg til god og praksisnær faglitteratur. I 2019 endret Kommuneforlaget navn til KF.

## Direktører i Kommuneforlaget
* 1986 - 1990: Trygve G. Nordby
* 1990 - 2001: Børge Hofset
* 2001 - 2014: Ove Monsen
* 2014 - 2025: Thor Jørgen Kristiansen
* 2025 - : Sven-Olav Svendsen

## Referanser


## Eksterne lenker
* Hjemmeside
* KF på Facebook
* KF på Linkedin
Greve av Wisborg

Tittelen **greve av Wisborg** (svensk: greve af Wisborg) tilhører mannlige etterkommere av fire svenske prinser som giftet seg morganatisk uten den svenske kongens tillatelse. De og deres etterkommere tapte også retten til å arve den svenske tronen. De fire prinsene tapte alle sine svenske titler og fikk etternavnet Bernadotte. De mottok tittelen greve av Wisborg fra den regjerende storhertuginnen eller storhertugen av Luxembourg. Grevene av Wisborg tilhører ikke den naturaliserte svenske adelen, men gruppen av «ikke-introdusert adel» uten sete på Riddarhuset, dvs. de regnes som utenlandsk adel. Disse slektene er med i Ointroducerad adels förening og Carl Johan Bernadotte var i årrekke foreningens formann.

De fire tidligere prinsene av Sverige som ble gjort til *greve av Wisborg* var:
*Oscar Bernadotte (1859–1953), andre sønn av kong Oscar II av Sverige. Han giftet seg morganatisk og mistet alle sine svenske titler den 15. mars 1888. Han ble gjort til greve av Wisborg av storhertug Adolf av Luxembourg 2. februar 1892. Moren til Oscar, dronning Sofie av Norge og Sverige var halvsøster til storhertug Adolf. En mulig forklaring på valget av Wisborg-tittelen er at Oscar tidligere var hertug av Gotland og at festningen Visborg (da stavet Wisborg) ligger på Gotland.
*Lennart Bernadotte (1909–2004), eneste sønn av prins Vilhelm av Sverige, hertug av Södermanland. Han giftet seg morganatisk og mistet alle sine svenske titler den 11. mars 1932. Han ble gjort til greve av Wisborg av storhertuginne Charlotte av Luxembourg 2. juli 1951. Lennart titulerte seg selv som prins Lennart Bernadotte, men bruken av prinsetittelen ble aldri anerkjent av Carl XVI Gustav av Sverige.
*Sigvard Bernadotte (1907–2002), andre sønn av kong Gustav VI Adolf av Sverige. Giftet seg morganatisk og mistet sine svenske titler 8. mars 1934. Han ble gjort til greve av Wisborg av storhertuginne Charlotte av Luxembourg 2. juli 1951. Sigvard gjorde igjen krav på sin tidligere tittel *prins av Sverige* den 28. mai 1983, men dette ble aldri anerkjent av kong Carl XVI Gustav.
*Carl Johan Bernadotte (1916–2012) fjerde sønn av Gustav VI Adolf av Sverige. Han giftet seg morganatisk og mistet sine svenske titler den 19. februar 1946. Han ble gjort til greve av Wisborg av Charlotte av Luxembourg 2. juli 1951.

Alle fire er kalt *prins Bernadotte* i disse dokumentene.

De agnatiske (mannlig linje) etterkommerne av disse fire tidligere prinsene bærer tittelen greve av Wisborg. I praksis inkluderes ofte etternavnet deres i tittelen, greve Bernadotte av Wisborg. Den mest kjente etterkommeren er Folke Bernadotte, en sønn av Oscar Bernadotte, den første greven av Wisborg. 

En femte svensk prins, Carl (1911–2003), giftet seg morganatisk og mistet sine svenske titler i 1937. Han ble tildelt tittelen prins Bernadotte av svogeren Leopold III av Belgia. Hans agnatiske etterkommere innehar tittelen greve Bernadotte.  

## Referanser
Nick Jonas

**Nicholas Jerry Jonas** (født 1992) er en amerikansk sanger, låtskriver og skuespiller. Han er mest kjent for sin medvirkning i det amerikanske bandet Jonas Brothers.
Nick Jonas var den første av brødrene som startet en karriere som sanger, og da brødrene Kevin og Joe koret på sangene hans, ble de alle tre tilbudt platekontrakt. Han hadde rollen som Nick Lucas i serien Jonas L.A.  som gikk på Disney Channel. Her spiller han sammen Kevin, Joe og Frankie.
Nick dannet et nytt band som heter Nick Jonas and the Administration. De utga sitt første album 2. februar 2010.

## Biografi
Jonas er født i Dallas i Texas, men er oppvokst i Wyckoff, New Jersey. Nick er sønn av Denise Jonas, som er en tidligere lærer og sangerinne, og Paul Kevin Sr, som er en tidligere prest og musiker. Nick har et mangfoldig etnisk opphav: irsk, italiensk, tysk og cherokee-indianer. Nick Jonas fikk diabetes type 1 i 2005, da han var 13 år gammel. Han spiller piano, gitar, trommer og i tillegg synger han.

## Personlig Liv
Nick Jonas datet Hannah Montana stjernen, Miley Cyrus, fra juni 2006 til desember 2007.

## Diskografi som soloartist
* *[[Nicholas Jonas (album)|Nicholas Jonas]]* (2004)
* *[[Who I Am (Nick Jonas-album)|Who I Am]]* (2010)

## Skuespiller
*Broadway*

Nick ble oppdaget som seksåring da han sang i en frisørsalong da han var sammen med sin mor og en profesjonell manager som hørte han synge. Da Nick var 7 år debuterte han på Broadway. Han har spilt i mange forskjellige skuespill, som f.eks A Christmas Carol (in 2000 som Tiny Tim og Scrooge), Annie Get Your Gun (i 2001 som Little Jake), Beauty and the Beast (i 2002 som Chip), og Les Misérables (i 2003 som Gavroche). Etter Les Misérables spilte i The Sound of Music (som Kurt) på Paper Mill Playhouse.

## Som komponist
### Solosanger
*Appreciate Crazy
*Kinda Crush On You
*Dear God
*Don't Walk Away
*Hey, We're Gonna Be Alright
*I Will Be the Light
*Joy to the World (A Christmas Prayer)
*Time for Me to Fly
*Wrong Again
*Tonight
*Who I Am
*The Rose Garden
*Conspiracy Theory
*State of Emergency
*In the End
*Last Time Around
*Oval Office
*Stronger
*Stay

### For Jonas Brothers
*A Little Bit Longer
*Black Keys
*Got Me Going Crazy
*S.O.S
*World War III
*L.A Baby

### For [[Demi Lovato]]
**Behind Enemy Lines* (skrevet med Demi Lovato)
**Back Around* (skrevet med Demi Lovato)
**Stop the World* (skrevet med Demi Lovato)

### For [[Charice]]
*One Day

## Referanser


## Eksterne lenker
* 
* 
*
Universitetsforlaget

:*Denne artikkelen er om forlaget som ble grunnlagt i juni 2000. For forlaget som ble grunnlagt i 1950, se [[Universitetsforlaget (1950–1999)]].*

**Universitetsforlaget** er et norsk akademisk forlag som utgir faglitteratur og tidsskrifter rettet mot det norske og skandinaviske markedet. Forlaget utgir lærebøker innenfor de fleste fagområder innen høyere utdanning.

Universitetsforlaget har 41 ansatte (2017). Hvert år utgis det omkring 140 nye og reviderte boktitler. Universitetsforlaget utgir 80 tidsskrifter hvorav 33 utgis som open access. Alle forlagets tidsskrifter samt open access bøker publiseres på plattformen Idunn.no. Universitetsforlaget publiserer også juridiske kommentarer og litteratur på kommentarutgaver.no.

Forlaget deler årlig ut den nordiske tidsskriftprisen Årets tidsskriftartikkel for «å fremheve det beste som skrives og publiseres av fagartikler i Norden», og videre Universitetsforlagets lærebokpris.

Universitetsforlaget er et heleid datterselskap av Aschehoug forlag, og holder til i Sehesteds gate i Oslo sentrum.

## Historie
Forlaget ble opprettet i 2000, og har to ulike opphav: Det ene er Universitetsforlaget, grunnlagt av Tønnes Andenæs i 1950. Det andre opphavet stammer fra 1982 da Aschehoug overtok forlaget Tanum-Norli, som da ble et fag- og lærebokforlag med navnet Tano. Tano og deler av Universitetsforlaget slo seg sammen i 2000. Forlaget er et heleid datterselskap av Aschehoug. 

Siden 2003 har forlaget utgitt bokserien Hva er-bøkene. I 2004 ble tidsskriftbasen Idunn lansert for digital publiserings av vitenskapelige tidsskrifter. 

### Forlagssjefer i Universitetsforlaget

* 2000–2002: Laila Stange
* 2002–2005: Arne Magnus
* 2005–2014: Svein Skarheim
* 2014–: Hege Gundersen

## Referanser


## Eksterne lenker
*
Joe Henry

**Joe Henry** (født 2. desember 1960) er en amerikansk sanger, låtskriver, gitarist og plateprodusent.

Fra og med sin første utgivelse i 1986, *Talk of Heaven*, har Henry hatt en liten, men respektabelt mengde utgivelser av musikkalbum. Hans utgivelse *[[Scar (album)|Scar]]* fra 2001 blir betraktet som hans gjennombrudd og hvor han til dels går tilbake til countrysounden fra begynnelsen av sin karriere til tross for at hans medmusikanter var hovedsakelig jazzmusikere som Marc Ribot, Brian Blade, Brad Mehldau og andre. De sjangrer han strekker seg mellom ligger i spenningsfeltet alternativ country til jazz og soul. Nettstedet *Allmusic* mente at Henry «hadde bevegd seg inn i det rom hvor kun han og Tom Waits holdt til og hvor de er låtskrivere skapte dype arketypiske figurer som er metaforiske, allegoriske og ‘virkelige’». Joe Henrys tiende og siste album, *Civilians*, ble utgitt i 2007 på plateselskapet ANTI-.

I de siste årene har han blitt stadig mer ettertraktet som produsent av andres plater, blant annet Teddy Thompson, Solomon Bruke, Ani DiFranco, Aimee Mann, Bettye LaVette og andre. I september 2006 gikk han inn i et samarbeid med en musiker som han i lang tid hadde beundret, Loudon Wainwright III, for å komponere musikk for Judd Apatows film *[[Knocked Up]]*. Biter av instrumentalerneble brukt som bakgrunnsmusikk i filmen, men de fullstendige utgavene av sangene ble Wainwrights album *[[Strange Weirdos]]* i 2007. Albumet ble produsert av Joe Henry.

Hanry har vært gift med Madonnas søster Melanie Ciccone siden 1985. Det var Henrys hustru som fikk ham til å sende sin sang «Stop» til Madonna. Denne ble omarbeidet og innspilt som «Don't Tell Me» på Madonnas album *[[Music (Madonna-album)|Music]]* fra 2000. Henrys egen versjon kom på albumet *Scar* og ble benyttet i en episode av TV-serien *[[The Sopranos]]*. Madonna og Joe Henry har også spilt inn en duett, «Guilty By Association», foruten å ha samarbeidet på en rekke andre av Madonnas sanger.

## Diskografi
**Talk of Heaven* (1986)
**Murder of Crows* (1989)
**Shuffletown* (1990)
**Short Man's Room* (1992)
**Kindness of the World* (1993)
**Fireman's Wedding* (1994, EP)
**Trampoline* (1996)
**[[Fuse (Joe Henry album)|Fuse]]* (1999)
**[[Scar (album)|Scar]]* (2001) 
**[[Tiny Voices]]* (2003)
**Civilians* (2007)
**Blood From Stars* (2009)
**Reverie* (2011)

## Referanser


## Eksterne lenker
* 
* 
* 
* Joe Henry fan-nettside
* Anmeldelse av Joe Henrys album ''Civilians'' (engelsk)
* Groove.no: Legende toner for smertende kjærlighet – anmeldelse av Joe Henrys album Scar (norsk)
Laila Leknes

**Laila Irene Leknes** (født 29. desember 1939 i Namdalseid) er en norsk keramiker. Hun har sin utdannelse fra Trondheim Kunstskole og Statens Kunst- og Håndverksskole samt arkitektstudium ved NTH.

Leknes arbeidet som keramiker i Trondheim i tjue år der hun etablerte Keramikkloftet på Leüthenhaven i 1968. Hun flyttet til Stavern i 1988, hvor hun driver Galleri Laila med utsalg av keramikk samt kurs. Leknes var med på etablering av kunstgalleriene i Steinbrakka i Fredriksvern Verft i 2002 og hadde selv utstillinger der fram til 2012. Leknes var ett år i Galleri Verkensgården i Larvik.

Hun har flere store bestillingsverk og utsmykninger,

Leknes er enke, har en sønn fra et tidligere ekteskap samt tre barnebarn.

## Eksterne lenker
* Om Laila Leknes på Galleri Lailas hjemmeside
Leif Lier

**Leif Lier** (født 15. september 1895, død 26. desember 1929) var en norsk flypioner fra 1920-årene.

Lier gjennomførte sin militærtjeneste som flymekaniker ved Kjeller. I 1919 gjennomførte Dansk Aeronautisk Selskab en konkurranse der målet var å fly lengst mulig på seks timer. Marinens flyvåpen deltok med to fly fløyet av Hjalmar Riiser-Larsen og Finn Lützow-Holm, mens Hærens flyvåpen deltok med en maskin fløyet av Tancred Ibsen med Lier som mekaniker. 

I 1920 reiste han til Wien for å ta flygerlisens ved en skole der. Etter kun åtte timer fikk han sitt «patent» som det dengang ble kalt.  Mens han var i Østerrike hadde en ingeniør Wettergreen kjøpt fire overskuddsfly, to Phönix Brandenburg C.1 og to Brandenburg BI/2.H.6 treningsfly fra det tidligere østerrikske-ungarske flyvåpen. Med flyene skulle Wettergreen starte et flyselskap og flyskole med Lier som teknisk sjef og instruktør.  To fly ble demontert og sendt med tog, de to andre ble fløyet til Norge av Rolf Berg og Lier, som hadde med Aftenposten-journalist Haakon Quiller som passasjer. Turen fra Østerrike tok seks dager. Dessverre for flyselskapet opplevde økonomien et krakk høsten 1920, Wettergreen gikk konkurs og Lier satt igjen med fire fly. I 1921 deltok han i flyoppvisniger på Domkirkeodden på Hamar.

Som andre flypionerer med eget fly på den tiden forsøkte han å skaffe seg et utkomme ved å tilby rundflyvninger. Annen inntekstbringende flyvning var det ikke mulig å finne for den gryende luftfartsvirksomhet tidlig på 1920-tallet. En virksomhet som gav kontanter i kassen var reklameflyvning, dvs. reklameringen bestod i å kaste ut flyveblader for tobakk- og sjokoladefabrikker. En sjelden gang banket en avis på døren som ønsket å sende opp en fotograf for helt spesielle oppdrag. 

Fra midten av 20-årene var det økning av aktiviteter og begynnende ruteflytrafikk. Leif Lier brukte sjøfly til å drive charter- og rundflygninger uten å lykkes noe særlig.

Da Luftskipet «Norge» kom til Oslo i mai 1926 ble Lier hyret av *[[Aftenposten]]* for å ta avisens fotograf Ingvald Møllerstad opp fra Kjeller for å fotografere ankomsten av Luftskipet til Ekeberg. Flyet styrtet ned straks efter starten, men både flyver og passasjer kom pent fra det. Med et lånt fly kom de seg opp og utover fjorden hvor de lette efter «Norge» som plutselig dukket frem av skyene akkurat i det øyeblikket Lier måtte returnere på grunn av bensinmangel. Møllerstad fikk sitt bilde.

I 1929 ble Lier hyret av Hvalfangstselskapet Kosmos for fangstsesongen 1929/1930. Fra en de Havilland 80 skulle han lete opp hval i Antarktis fra hvalkokeriet «Kosmos» og gi melding til fangstbåtene. Den 26. desember startet Lier dagens tur. Som observatør og ekstra utkikk hadde han med seg dr. Ingvald Schreiner, som var med som ekspedisjonens lege. De returnerte ikke til kokeriet og hverken flyet eller spor etter de omkomne er blitt funnet. Hvalbåtene lette etter flyet i en uke, men måtte oppgi søket.

## Referanser


## Eksterne lenker
* Leif Lier og instruktør foran Brandenburgeren
Etroplus

* *[[Etroplus canarensis]]*
* *[[Etroplus suratensis]]*
* tomatciklide

***Etroplus*** er en gruppe ciklider.
Deres nærmeste nålevende slektninger er *[[Paretroplus]]* fra Madagaskar. Disse to blodslinjene må ha delt seg allerede i mesozoikum, siden Madagaskar og den indiske platen skilte seg på slutten av kritt.

## Eksterne lenker
*
Chaetobranchopsis

* *[[Chaetobranchopsis australis]]*
* *[[Chaetobranchopsis orbicularis]]*

***Chaetobranchopsis*** er en gruppe ciklider.
De er fisk som lever i ferskvann og blir ca. 12 cm lange.

Typearten er *[[Chaetobranchopsis orbicularis]]*, som trolig fanger mat gjennom å filtrere vannet.

*[[Chaetobranchopsis australis]]* lever trolig også av plankton, men har tenner som også kan være tilpasset til å ete små krepsdyr og andre smådyr.
Den kan opptre sammen med arter som *[[Hoplosternum littorale]]*, *[[Parauchenipterus galeatus]]*, *[[Chaetobranchus flavescens]]*, *[[Heros efasciatus]]*, *[[Mesonauta guyanae]]*, *[[Hypselecara temporalis]]* og skalare.

## Eksterne lenker
* 
* 
*
H.C. Andersens Barndomshjem

**H.C. Andersens Barndomshjem** er huset i Munkemøllestræde i Odense i Danmark hvor H.C. Andersen tilbrakte sine barndomsår fra 1807 til 1819. 

I 1930 ble to rom i huset åpnet som museum. Et større museum som er relatert til H.C. Andersen, H.C. Andersens Hus, ligger også i Odense.

Huset ble fredet i 1919.

## Referanser


## Eksterne lenker
*
Bahrains Grand Prix 2004

**Bahrains Grand Prix 2004** var et Formel 1-løp arrangert 2. – 4. april 2004 på Bahrain International Circuit i Bahrain. Det var det tredje løpet i Formel 1-sesongen 2004. Dette var den første gang Bahrains Grand Prix ble arrangert.

## Klassifisering
### Løpet

## Eksterne lenker
*
H.C. Andersens Hus

**H.C. Andersens Hus** i Odense, Danmark er et museum til ære for eventyrdikteren og forfatteren H.C. Andersen.

Man vet ikke sikkert hvor H.C. Andersen ble født, men noen mener at det var i dette huset. Man vet imidlertid at hans barndomshjem ligger i Munkemøllestræde i Odense.

Årboken *[[Anderseniana]]*, som siden 1933 har bidratt til forskningen rundt H.C. Andersen som person, og hans verk, blir utgitt av museet. Det totale arealet dekker nå 5600 kvadratmeter.

## Referanser


## Eksterne lenker
* Museets offisielle nettside
Bøylestad stoppested

**Bøylestad stoppested** er  en holdeplass på Arendalslinjen i Froland kommune og ble åpnet i 1910 som stoppested da Arendal – Åmlibanen ble åpnet. I 1955 ble stoppestedet ubetjent, og 1974 ble Bøylestad nedgradert til holdeplass.

## Litteratur
* 
* 
* 

## Eksterne lenker
Froland stasjon

**Froland stasjon** er  en holdeplass på Arendalslinjen i Froland kommune og ble åpnet som stasjon i 1908 da Arendal – Åmlibanen ble åpnet til Froland. I 1970 ble stasjonen ubetjent, og 1980 ble den nedgradert til holdeplass.

## Litteratur
* 
* 
* 

## Eksterne lenker
Université catholique de Louvain

**Université catholique de Louvain** (**UCLouvain**) er et pavelig universitet i Belgia. Det er det største franskspråklige universitetet i Belgia, og ved siden av Katholieke Universiteit Leuven en av to etterfølgerinstitusjoner etter Det katolske universitetet i Leuven, Belgias eldste og mest fremtredende universitet.

Det katolske universitetet i Leuven ble grunnlagt i 1425 av pave Martin V. Undervisningsspråket var da latin. Fra 1835 ble det også undervist på fransk og fra 1930 på nederlandsk. Den nederlandskspråklige delen av universitetet ble et uavhengig universitet i 1968, og beholdt bygningene i Leuven, mens den franskspråklige delen av universitetet flyttet til Louvain-la-Neuve utenfor Brussel, hvor fransk er offisielt språk. Det hadde vært diskutert å utvide den franskspråklige delen av universitetet med en campus i Brussel eller Vallonia fra 1960-tallet, men få hadde forestilt seg at den franskspråklige delen skulle bli et eget universitetet og skulle miste alle bygninger og infrastruktur i Leuven. Grunnstenen for de nye universitetsbygningene i Louvain-la-Neuve ble lagt ned i 1971, og flyttingen var fullført i 1979.

Université catholique de Louvain hadde i 2003 ca. 22&nbsp;000 studenter, og regnes ved siden av sitt nederlandskspråklige søsteruniversitet som et av Belgias beste universiteter. I 2006 ble det rangert som verdens 76. beste og Europas 24. beste universitet av *[[Times Higher Education|Times Higher Education Supplement]]*.

## Referanser


## Eksterne lenker
*
Action-rollespill

**Action-rollespill** eller **action-RPG** er en videospillsjanger. Den inneholder liknende elementer til rollespill, men fokuserer mer på kamper. I et typisk action-rollespill foregår kamper i sanntid og figurenes egenskaper utenfor kampene er ofte forenklet eller fjernet helt. Spilleren må da utføre visse handlinger nøyaktig og til rett tid istedenfor at figurenes egenskaper er avgjørende. Kjente action-rollespillserier er *[[Diablo (videospill)|Diablo]]*, *[[Mana (videospillserie)|Mana]]* og *[[Kingdom Hearts]]*.

## Sjangerblanding
Noen rollespill gjør figurenes egenskaper så uviktige at spillet kan også ses på som et action-eventyrspill, og nyere spill i denne sjangeren (som *[[Grand Theft Auto IV]]*) har begynt å innføre rollespillaktige elementer likt et action-rollespill. Action-eventyrspill som ikke har statistikk for figurene (slik som *[[The Legend of Zelda]]*-serien minus *[[Zelda II: The Adventure of Link]]*) blir også noen ganger kalt action-rollespill, noe som er omdiskutert.

## Referanser


## Eksterne lenker
*
Blakstad holdeplass

**Blakstad holdeplass** er en holdeplass på Arendalslinjen i Froland kommune ble åpnet i 1989. Blakstad gamle stasjon, Blakstad bru holdeplass og Hurv holdeplass ble samtidig nedlagt.

## Litteratur
* 

## Eksterne lenker
Rise stasjon

**Rise stasjon** er en jernbanestasjon på Arendalslinjen med beliggenhet på Rise i Arendal kommune.

Stasjonen ble åpnet 16. september 1907. Da ble Grimstadbanen eller *Grimstad-Frolandbanen* satt i drift på strekningen Grimstad – Rise. I 1908 ble Arendal-Åmlibanen åpnet på strekningen Arendal – Froland. Rise ble da en forgreningsstasjon mellom de to banene, et trafikknutepunkt. For å få til best mulig korrespondanse mellom togene var det opptil tre tog som samtidig skulle ekspederes på Rise stasjon.

Persontrafikken på Grimstadbanen ble nedlagt 1961, og Rise stasjon mistet sin funksjon som forgreningsstasjon. Forbindelsen til Grimstad ble nå korresponderende rutebil. I 1983 ble Rise stasjon ubetjent.

Stasjonsbygningen ble oppført i 1910 i jugendstil etter tegninger av Paul Armin Due og ble fredet i 2002 sammen med stasjonsparken og mange andre deler av stasjonen. Stasjonsbygningen er nå solgt til en privat aktør. Vanntårnet, som også er fredet, er oppført i pusset mur og trepanel. Det finnes bare ett til av samme type.

## Galleri

Fil:RiseStasjon stasjonsbygning detalj.jpg|Stasjonen er base for Arendalsbanens venner.
Fil:RiseStasjon.jpg|Godsdelen av stasjonsbygningen.
Fil:RiseStasjon privet.jpg|Privet
Fil:RiseStasjon vanntårn 1.jpg|Vanntårnet er av samme type som ved Flikkeid.
Fil:RiseStasjon 1.jpg|Gamle togvogner ved stasjonen


## Referanser


## Litteratur
*

*

*

* 

## Eksterne lenker

*
Gianmaria Bruni

**Gianmaria Bruni** (født 30. mai 1981 i Roma) er en italiensk racerfører som i 2004 kjørte Formel 1 for Minardi. Han kjørte 18 løp og hadde tre fjortendeplasser som beste resultat.

I en alder av ti, løy Bruni om alderen sin (tolv var det yngste en kunne være for å delta) til direktøren for La Pista d'Oro, en gokartbane i Roma, for å kunne begynne sin amatør gokart karriere.

Hans første erfaring med racerbiler var i det italienske Formel Renault Campus i 1997. Det vant han tittelen i 1998 og gikk videre til Europas Formel Renault 2.0. Han vant den europeiske tittelen i 1999, og gikk til Britisk Formel 3, hvor han kom på femte i 2000 og fjerde i 2001. Etter en rakke forskjellige lignende serier i Europa som Euro Formel 3000, fikk han oppmerksomheten til Minardi, som testet han i 2003. Det største problemet i karrieren hans kom da han måtte finne nok sponsorer for å kunne kjøre for Minardi i 2004.

Bruni gjorde det, og kjørte for Minardi i Formel 1-sesongen 2004, selv om han strevde i en bil som var mindre utviklet enn de andre bilene på griden.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere

## Referanser


## Eksterne lenker
*
Valhallveien

**Valhallveien** finnes flere steder:

* Valhallveien (Oslo)
* Valhallveien (Stavanger) – Hafrsfjord
* Valhallveien (Sarpsborg) – Greåker
* Valhallveien (Skien)
* Valhallveien (Horten) – Åsgårdstrand
* Valhallveien (Alta) 
* Valhallveien (Ås) – Ski
* Valhallveien (Ringerike) – Hønefoss
* Valhallveien (Nesodden) – Fagerstrand
* Valhallveien (Frogn) – Heer
* Valhallvegen (Kongsvinger)
* Valhallvegen (Steinkjer) 
* Valhallvegen (Evje og Hornnes) – Hornnes
* Valhallvegen (Elverum)
Bråstad stoppested

**Bråstad stoppested** på Arendalslinjen i Arendal kommune ble åpnet som stoppested i 1908 da Arendal – Åmlibanen ble åpnet til Froland. I 1976 ble Bråstad nedgradert til holdeplass.

## Litteratur
* 
* 
* 
## Eksterne lenker

* Stasjonsdatabasens side om stasjonen
Tidsfaktorøkonomi

**Tidsfaktorøkonomi** er et økonomisk system hvor skatt, såvel som lønn står i proporsjon til den tid et arbeid krever. Dette forhold skiller tidsfaktorøkonomi fra de fleste andre økonomiske systemer, hvor andre faktorer enn tidens gang ligger til grunn for beregning av skatt. Systemet har på senere tid blitt grundig beskrevet av den svenske oppfinneren Karl Gustafson, men allerede økonomen Silvio Gesell nærte tanker om en tidsfaktorbasert økonomi. 1976 leverte den svenske folkepartisten Anders Gernandt et forslag til Sveriges riksdag om å innføre *tidskatt*.

## Bakgrunn
Tidsfaktorøkonomien utgår fra antakelsene om at nåtidens økonomiske systemer grunner seg på forhold som ikke er til gunst for alle som må etterleve dem, samt at ulempene med disse systemer ville kunne ryddes unna, hvis økonomien var grunnet på naturlovene. De urettferdigheter som dagens system fører med seg kommer ifølge tidsfaktorøkonomiens prinsipper an på at det i dag ikke fins noen faste regler for hvordan økonomien må forvaltes eller for hvordan verdien til ting må avgjøres. Tidsfaktorøkonomien tar sikte på *tidens* egenskap av en objektiv konstant, hvis utstrakning ikke kan reguleres eller påvirkes av politiske vedtak, og antar at denne konstant er den mest rettferdige som grunn for et økonomisk system.

## Formål og mening
Tidsfaktorøkonomien sikter mot å erstatte rentesystemet med avgifter for utførte 
arbeider; avgifter som telles i *tid*. I en tidsfaktorøkonomi kan kapital aldri øke med tiden uten at en arbeidsinnsats tilsvarende økningen er blitt gjort. Siktemålet med tidsfaktorøkonomi er å binde kapitalverdien ved en naturkonstant, på samme måte som volum og vekt i dag er bundet ved faste enheter. På denne måte blir juks og spekulasjon gjort vanskeligere.
 
## Kritikk imot tidsfaktorøkonomien
Tidsfaktorøkonomien har blitt kritisert for å være for teoretisk for å fungere i virkeligheten; at den utgår fra at alle skattepliktige har arbeid.

## Kilder
*Gustafson, Karl, *Deus ex machina* (2006)
*Benjes, Hermann, *Wer hat Angst vor Silvio Gesell* (2006)

## Eksterne lenker
* Tidskattesystemet – Grundat i naturlagarna
Unterhaltungssoftware Selbstkontrolle

**Unterhaltungssoftware Selbstkontrolle** (tysk: *selvkontroll av underholdningsprogramvare*), eller **USK**, er en organisasjon som setter aldersgrenser på programvare i Tyskland. USK-aldersgrensene for videospill blir også brukt i den østerrikske delstaten Salzburg, mens PEGI-aldersgrenser benyttes i delstaten Wien.

## Referanser


## Eksterne lenker
*
Stoa holdeplass

**Stoa holdeplass** på Arendalsbanen i Arendal kommune ble offisielt åpnet 18. august 2008. Den ble tatt i bruk 19. juli 2008 under båtracet «Norwegian Grand Prix».

## Galleri

Stoa-2.jpg|Plattformen på Stoa holdeplass, mars 2025
Stoa-3.jpg|Plattform med leskur


## Eksterne lenker
Økernveien

**Økernveien** finnes flere steder:

* Økernveien (Oslo), en vei i Oslo-bydelene Gamle Oslo, Grünerløkka og Bjerke. 
* Økernveien (Frogn), en vei i Drøbak.
First Lord of the Treasury

**First Lord of the Treasury**, **første skattkammerlord**, er lederen for etaten som utøver embetet til Lord High Treasurer i Storbritannia. Statsministeren innehar formelt embetet, mens finansministeren, *[[Chancellor of the Exchequer]]*, er den reelle lederen av finansdepartementet. Regjeringens sitteplasser i Underhuset kalles derfor *treasury bench*.

## Lorder av HM Treasury
Fra begynnelsen av 1600-tallet ble HM Treasury regelmessig betrodd til en kommisjon i stedet for til en enkel person og etter 1714 ble kontoret alltid styrt av en etat. Etatsmedlemmene ble kalt **Lords Commissioners of the Treasury**, og fikk nummer etter ansiennitet. Etter hvert ble First Lord of the Treasury sett på som den naturlige lederen av alle departementene og fra Robert Walpole og videre ble embedet synonymt med statsministerembedet, riktig nok uoffisielt. Uttrykket «Prime minister» (norsk: statsminister) ble faktisk brukt på en nedsettende måte. Første gang begrepet prime minister ble brukt offisielt var i en kongelig hjemmel i 1905. 

Før 1827 var det slik at dersom First Lord of the Treasury var en vanlig borger holdt han også embedet Chancellor of the Exchequer, men når det var en adelig var det vanlig at Second Lord fungerte som Chancellor. Siden 1827 har Chancellor of the Exchequer alltid vært  Second Lord utenom når han også har vært statsminister.

## Referanser


## Eksterne lenker
*
Wikiversity

**Wikiversity** er et prosjekt som er styrt av Wikimedia Foundation, som avser å skape et fritt universitet med hjelp av wikiteknikk. Prosjektet er flerspråklig og finnes foreløpig på 17 språk. Dog finnes fire frittstående versjoner som ikke er tilknyttet Wikibooks, på engelsk, fransk, spansk og tysk.

## Eksterne lenker
*
Sigh & Explode

**Sigh & Explode** er et norsk hardcore/screamo-band fra Oslo etablert høsten 2006. Bandet ga i 2007 ut EP-en *¡O Bailan Todos o No Baila Nadie!* ("enten danser alle, eller så danser ingen"). Utgivelsen var opprinnelig kun ment som en demo, men ble oktober 2007 gitt ut på plateselskapet Mas-Kina Recordings. Sammen med Gerilja vant Sigh & Explode høsten 2007 den nasjonale finalen under Zoom Urørt og ble sendt på en landsdekkende Zoom Urørt-turné våren 2008.  I mai 2008 ble *¡O Bailan Todos o No Baila Nadie!* utgitt i England, med distribusjon i Europa gjennom Shellshock Distribution, og fikk gode anmeldelser i blant annet NME og Rocksound. I 2008 spilte bandet på festivaler som Hovefestivalen, Øyafestivalen, Storåsfestivalen, Bodø Hardcore Festival og The Great Escape i Brighton. I mars 2009 ga de ut sitt debutalbum *These Seem Like Tarantulas* til strålende anmeldelser i norsk presse.

## Medlemmer
* Aleksander Olsen: vokal
* : gitar
* : bass
* : gitar/vokal
* : slagverk

## Diskografi
* *¡O Bailan Todos o No Baila Nadie!* (Mas-Kina Recordings, 2007) EP
* *These Seem Like Tarantulas* (Mas-Kina/Tuba, 2009)

## Eksterne lenker
* MySpace
* Last.fm
* NRK Urørt
Salernitana Calcio 1919

**Salerniatana Calcio 1919** er en italiensk fotballklubb fra Salerno, i regionen Campania. Klubben ble grunnlagt i 1919.

## Spillerstall
Oppdatert 2. november 2024.

### Utlånte spillere

## Kjente spillere
*  Gennaro Gattuso
*  Walter Zenga
*  Mark Iuliano
*  David Di Michele
*  Franco Semioli
*  Guglielmo Stendardo
*  Raffaele Palladino
*  Rigobert Song

## Referanser


## Eksterne lenker
*